
PROIECT DE RECOMANDARE A PARLAMENTULUI EUROPEAN
adresată Consiliului privind prioritățile UE pentru cea de-a 69-a sesiune a Comisiei ONU pentru statutul femeii
(2024/2057(INI))
Parlamentul European,
–	având în vedere Declarația ONU din 15 septembrie 1995 intitulată „Declarația și Platforma de acțiune de la Beijing” și rezultatele conferințelor de revizuire,
–	având în vedere raportul secretarului general al ONU din 13 decembrie 2019 adresat Comisiei ONU pentru Statutul Femeilor intitulat „Review and appraisal of the implementation of the Beijing Declaration and Platform for Action and the outcomes of the twenty-third special session of the General Assembly” (Revizuirea și evaluarea punerii în aplicare a Declarației și a Platformei de acțiune de la Beijing și ale rezultatelor celei de a 23-a sesiuni speciale a Adunării Generale),
–	având în vedere comunicarea comună a Comisiei și a Înaltului Reprezentant al Uniunii pentru afaceri externe și securitate din 25 noiembrie 2020, intitulată „Planul de acțiune al UE pentru egalitatea de gen (GAP) III – o agendă ambițioasă pentru egalitatea de gen și emanciparea femeilor în acțiunile externe ale UE” (JOIN(2020)0017) și documentul de lucru comun al serviciilor Comisiei care o însoțește din 25 noiembrie 2020, intitulat „Obiective și indicatori pentru cadrul punerii în aplicare a Planului de acțiune pentru egalitatea de gen III (2021-25)” (SWD(2020)0284),
–	având în vedere rezoluția sa din 10 martie 2022 referitoare la Planul de acțiune al UE pentru egalitatea de gen III[footnoteRef:1], [1:  JO C 347, 9.9.2022, p. 150.] 

–	având în vedere rezoluția sa din 11 februarie 2021 referitoare la provocările viitoare legate de drepturile femeilor în Europa: mai mult de 25 de ani de la Declarația și Platforma de acțiune de la Beijing[footnoteRef:2], [2:  JO C 465, 17.11.2021, p. 160.] 

–	având în vedere nota de informare intitulată „Accelerarea progreselor în ceea ce privește obiectivul de dezvoltare durabilă nr. 5 (ODD 5): Realizarea egalității de gen și capacitarea tuturor femeilor și fetelor”, publicată de Direcția Generală Servicii de Cercetare Parlamentară la 18 septembrie 2024,
–	având în vedere raportul Departamentului pentru afaceri economice și sociale al ONU din septembrie 2024 intitulat „Progress on the Sustainable Development Goals: The Gender Snapshot 2024” (Progresele înregistrate în îndeplinirea obiectivelor de dezvoltare durabilă: descrierea situației egalității de gen pentru 2024),
–	având în vedere articolul 121 din Regulamentul său de procedură,
–	având în vedere raportul Comisiei pentru drepturile femeii și egalitatea de gen (A10‑0000/2024),
A.	întrucât egalitatea între femei și bărbați este un principiu fundamental al UE și întrucât acțiunea externă a UE trebuie să aibă la bază acest principiu;
B.	întrucât drepturile femeilor și egalitatea de gen nu reprezintă numai drepturi fundamentale ale omului, ci și precondiții necesare pentru impulsionarea dezvoltării și reducerea sărăciei, precum și un fundament indispensabil pentru o lume pașnică, prosperă și sustenabilă;
C.	întrucât, în cadrul celei de a patra Conferințe mondiale privind femeile de la Beijing din 1995, 189 de guverne din întreaga lume, inclusiv UE și statele sale membre, s-au angajat să acționeze în favoarea egalității de gen și a capacitării tuturor femeilor și fetelor;
D.	întrucât Declarația și Platforma de acțiune de la Beijing reprezintă cea mai cuprinzătoare agendă globală de promovare a egalității de gen și este considerată „Carta internațională a drepturilor femeilor”, care definește drepturile femeilor ca drepturi ale omului și exprimă o viziune despre drepturi, libertăți și oportunități egale pentru toate femeile din lume; întrucât a fost reafirmată în 2015 prin obiectivul 5, „Realizarea egalității de gen și capacitarea tuturor femeilor și fetelor”, care face parte din obiectivele de dezvoltare durabilă (ODD) stabilite în Agenda 2030 a ONU pentru dezvoltare durabilă, prin specificarea unor obiective și măsuri concrete pentru o serie de aspecte care afectează femeile și fetele;
E.	întrucât cu doar șase ani înainte de termenul din 2030 pentru îndeplinirea ODD ale ONU, nu a fost realizat pe deplin niciun indicator din cadrul obiectivului 5; întrucât ONU estimează că sunt necesare acțiuni radicale pentru a accelera progresele și a evita să treacă 286 de ani până la eliminarea deficiențelor din protecția juridică și a legislației discriminatorii pentru femei;
F.	întrucât un studiu al ONU din 2024[footnoteRef:3] privind evaluarea ODD 5 subliniază că există în continuare norme sociale care legitimează violența împotriva femeilor și a fetelor, reduc accesul la servicii de asistență medicală, lasă exclusiv în seama femeilor îngrijirea neremunerată și activitățile casnice și limitează oportunitățile pentru femei de a avea funcții de conducere; [3:  ONU, Are we getting there? A synthesis of UN system evaluations of SDG 5 (Facem progrese? O sinteză a sistemului ONU de evaluare a ODD 5), martie 2024, https://www.unwomen.org/en/digital-library/publications/2024/03/are-we-getting-there-a-synthesis-of-un-system-evaluations-of-sdg-5.] 

G.	întrucât Adunarea Generală a ONU a tras un semnal de alarmă privind rezistența activă la progresele înregistrate în domeniul egalității de gen și la reacțiile ostile în creștere împotriva drepturilor femeilor, înregistrate la nivel transnațional; întrucât există o nevoie clară și urgentă de a reafirma egalitatea de fond și drepturile omului pentru femei și fete[footnoteRef:4]; [4:  Adunarea Generală a ONU, Escalating backlash against gender equality and urgency of reaffirming substantive equality and the human rights of women and girls: Report of the Working Group on discrimination against women and girls (Reacțiile ostile în creștere împotriva egalității de gen și necesitatea urgentă de a reafirma egalitatea de fond și drepturile omului pentru femei și fete: Raportul Grupului de lucru privind discriminarea împotriva femeilor și a fetelor), 15 mai 2024, https://documents.un.org/doc/undoc/gen/g24/073/47/pdf/g2407347.pdf.
] 

1.	recomandă Consiliului:
(a)	să își confirme angajamentul față de Declarația și Platforma de acțiune de la Beijing și pentru acțiunile de realizare a egalității de gen propuse în aceasta; să își confirme angajamentul față de drepturile omului pentru femei, prin integrarea perspectivei de gen în toate domeniile și ciclurile de elaborare a politicilor, față de implementarea unor acțiuni specifice și țintite ce vizează drepturile omului pentru femei și egalitatea de gen, precum și față de asigurarea unei integrări adecvate a dimensiunii de gen în buget;
(b)	să se asigure că egalitatea de gen și drepturile femeilor sunt aplicate pe deplin și cu mândrie în toate aspectele acțiunii externe a UE printr-o abordare finanțată în mod adecvat, transformatoare din perspectiva genului, incluzivă și intersecțională;
(c)	să asigure deplina implicare a Parlamentului și a Comisiei sale pentru drepturile femeii și egalitatea de gen în procesul decizional privind poziția UE în cadrul celei de a 69-a sesiuni a Comisiei ONU pentru statutul femeilor (10-25 martie 2025); să se asigure că Parlamentul are informații adecvate și în timp util și acces la documentul de poziție al UE înainte de negocieri; și să îmbunătățească mai mult cooperarea interinstituțională și consultarea informală, inclusiv înainte și în timpul negocierilor, astfel încât prioritățile Parlamentului să fie integrate corespunzător;
(d)	să treacă în revistă progresele și regresele înregistrate în punerea în aplicare a Declarației și a Platformei de acțiune de la Beijing;
(e)	să revigoreze eforturile UE de a depăși dificultățile încă existente în punerea în aplicare deplină a Declarației și a Platformei de acțiune de la Beijing; să se asigure că UE conduce prin puterea exemplului, introducând măsuri de politică consistente pentru a aborda, a combate și a preveni inegalitatea de gen în toate manifestările sale, precum și pentru a capacita femeile în toată diversitatea lor;
(f)	să reafirme că UE are un rol important de jucat în realizarea unei lumi a egalității de gen, sprijinind țările partenere în combaterea discriminării de gen; să garanteze că UE conduce prin puterea exemplului, îndemnând cele cinci state membre care încă nu au ratificat și nu au pus în aplicare Convenția de la Istanbul să facă acest lucru în cel mai scurt timp posibil;
(g)	să pledeze cu fermitate în favoarea egalității de șanse pentru toți în toate domeniile vieții, cu scopul de a permite femeilor, în toată diversitatea lor, să își valorifice potențialul, în special în procesul decizional din domeniul politic, economic, academic sau cultural, acest lucru fiind, de asemenea, esențial pentru buna guvernanță și elaborarea politicilor; în acest context, să își exprime opoziția față de violența semiotică împotriva femeilor angajate în politică, care susține și întărește stereotipurile negative despre femei și descurajează tinerele femei să intre în politică și în sfera publică;
(h)	să evidențieze că slaba conducere politică, lipsa de angajament, datele incomplete, investițiile insuficiente și amplificarea mișcărilor împotriva drepturilor femeilor au fost identificate drept obstacole; că, prin urmare, trebuie să fie promovate mai multe femei în funcții de conducere, să se majoreze investițiile și să se pună în aplicare reforme politice cuprinzătoare pentru a depăși aceste bariere sistemice și a realiza o societate cu adevărat egală;
(i)	să aplice perspectiva de gen și integrarea dimensiunii de gen în buget în toate domeniile de politică ale UE, inclusiv în acțiunea externă, și să dea un exemplu în acest sens;
(j)	să-și ia angajamentul de a evalua permanent politicile interne și externe ale UE în ceea ce privește egalitatea de gen, integrarea perspectivei de gen și integrarea dimensiunii de gen în buget și să ia măsuri corective proactive;
(k)	să ceară Comisiei să continue elaborarea și punerea în aplicare de planuri și acțiuni concrete și bine finanțate pentru a aborda ODD ale ONU, în special pe cele legate de egalitatea de gen;
(l)	să preia inițiativa în combaterea la nivel global a reacțiilor ostile față de egalitatea de gen și drepturile femeilor;
(m)	să îndemne Comisia să dezvolte și să îmbunătățească în continuare colectarea de date defalcate în funcție de gen și să se asigure că aceste date contribuie la o mai bună elaborare a politicilor; precum și să sprijine Institutul European pentru Egalitatea de Șanse între Femei și Bărbați, atât la nivelul finanțării, cât și al dezvoltării activităților;
(n)	să pună în aplicare fără întârziere și pe deplin Planul de acțiune al UE pentru egalitatea de gen (GAP) III și să se asigure că 85 % din toate acțiunile noi din cadrul relațiilor externe până în 2025 contribuie la egalitatea de gen și la capacitarea femeilor;
(o)	să ia act și să pună în aplicare recomandările din Rezoluția Parlamentului din 10 martie 2022 referitoare la GAP III și, astfel, să acorde prioritate GAP III în toate aspectele acțiunii externe a UE printr-o abordare transformatoare din punctul de vedere al genului și intersecțională, atât în ceea ce privește acoperirea geografică și domeniile de acțiune ale GAP III, cât și integrarea perspectivei de gen în toate domeniile de acțiune externă, fie că este vorba de comerț, politica de dezvoltare, ajutor umanitar, securitate sau sectoare precum energia și agricultura;
(p)	să conceapă, să finanțeze și să pună în aplicare politici care să reducă rolul genului de factor determinant al sărăciei, atât în interiorul, cât și în afara UE, prin intermediul acțiunii externe, luând act în mod corespunzător de factorii intersecționali, cum ar fi vârsta, responsabilitățile de îngrijire, dizabilitățile, rasa și sexualitatea;
(q)	să abordeze cauzele sistemice și profunde ale sărăciei în rândul femeilor și să capaciteze femeile și fetele în toată diversitatea lor prin educație, formare, învățare pe tot parcursul vieții, oportunități de muncă nediscriminatorii, acces la servicii sociale, echilibrarea responsabilităților sociale și de îngrijire neremunerate prin inițiative legislative, combaterea stereotipurilor de gen și promovarea femeilor ca modele de urmat;
(r)	să solicite eforturi suplimentare, legislație și aplicarea măsurilor existente pentru a asigura drepturile lucrătoarelor casnice;
(s)	să potențeze răspunsul, resursele și setul de instrumente ale UE, atât pe plan intern, cât și extern, în ceea ce privește violența bazată pe gen, inclusiv violența domestică, sexuală, fizică, psihologică și economică, ținând cont de zonele de război, migrație, prostituție și exploatare sexuală;
(t)	să se asigure că femeile, în toată diversitatea lor, au acces la servicii de sănătate, inclusiv de sănătate sexuală și reproductivă și drepturile aferente, la educație sexuală și relațională adecvată vârstei, contracepție, avort legal și în condiții de siguranță, asistență medicală maternă și servicii de sănătate bazate pe îngrijire;
(u)	să solicite intensificarea eforturilor de a rezolva aspectele de gen în contextul tranziției verzi, având în vedere impactul intersecțional și disproporționat al schimbărilor climatice asupra femeilor și fetelor, în special în țările în curs de dezvoltare, observând că efectele schimbărilor climatice nu sunt neutre din punctul de vedere al genului;
(v)	să pledeze cauza organizațiilor societății civile care sprijină drepturile femeilor și să le întărească capacitatea de acțiune;
2.	încredințează Președintei sarcina de a transmite prezenta recomandare Consiliului și, spre informare, Comisiei.






<PathFdR>PR\1308027RO.docx</PathFdR>		PE<NoPE>765.072</NoPE><Version>v01-00</Version>
RO	Unită în diversitate	RO
PE<NoPE>765.072</NoPE><Version>v01-00</Version>	8/8	<PathFdR>PR\1308027RO.docx</PathFdR>
RO
<PathFdR>PR\1308027RO.docx</PathFdR>	7/8	PE<NoPE>765.072</NoPE><Version>v01-00</Version>
		RO

[bookmark: FootprintPageRR][bookmark: _Toc180680073]ANEXĂ: ENTITĂȚILE SAU PERSOANELE
DE LA CARE RAPORTOAREA A PRIMIT CONTRIBUȚII
[bookmark: _GoBack]<FootprintIntro>Raportoarea declară sub responsabilitatea sa exclusivă că nu a primit nicio contribuție de la nicio entitate sau persoană care trebuie menționată în prezenta anexă în conformitate cu articolul 8 din anexa I la Regulamentul de procedură.</FootprintIntro>



image1.png




